हैलो। मैं एक इंग्लिश बुलडॉग हूँ।
क्या आपके पास एक इंग्लिश मफ़िन है?
चार्ल्स, वह एक फ़्रेंच बुलडॉग है।
समझ गया।
एक फ़्रेंच फ़्राई?
तुम अजीब हो।
हैलो। मैं एक प्यारा छोटा सफ़ेद पपी हूँ।
क्या मैं तुम्हारी टेनिस बॉल से खेल सकता हूँ? प्लीज़?
यह कौन सा लहज़ा है?
एक प्यारे छोटे सफ़ेद पपी वाला लहज़ा।
वह पपी एक वेस्ट हाइलैंड सफ़ेद टेरियर है।
यह नस्ल स्कॉटलैंड से आई थी।
स्कॉटलैंड? मैं वहाँ का खाना नहीं जानता।
देखो।
उसे टेनिस बॉल नहीं मिली, तो वह किसी की शर्ट उठा लाया।
वह तुम्हारी शर्ट लग रही है।
रुको। क्या?
हे भगवान। चलो।
-वह कहाँ चला गया? -मुझे पता नहीं।
चलो झाड़ियों में देखते हैं।
-तुम कहाँ हो? -यहाँ आओ, बच्चे।
चलो बाहर आ जाओ।
तुम कहाँ हो?
चार्ल्स।
क्या तुम ठीक हो?
क्या तुम्हें लगता है यह यहीं रहता है?
गले में पट्टा नहीं है। यह शायद आवारा है।
सब ठीक है। यहाँ आओ।
चिंता मत करो। तुम सुरक्षित हो।
ओह, गज़ब। हैलो।
आओ। चलो चलें।
पपी प्लेस
"स्नोबॉल"
शुक्रिया।
मैडिसन ने कहा थाओ की कैरीओके पार्टी में सबको हमारी जुगलबंदी पसंद आई।
ख़ैर, हमने बहुत अच्छा गाया था।
सही ताल में और हमेशा लय में।
तुम दोनों, बढ़िया काम था। इसके लिए की गई रिसर्च वाक़ई कमाल की थी।
शुक्रिया।
मैं जानती थी कि सिर्फ़ सहकर्मी द्वारा जाँचें स्रोतों का इस्तेमाल करने से हम आगे बढ़ जाएँगे।
जिससे मुझे याद आता है…
नई डिबेट टीम की टी-शर्ट आई हैं
और उन्होंने हमारा डिज़ाइन चुना है।
बढ़िया।
रुको। ये पीली क्यों हैं? हमने लाल तय किया था ना?
हमने किया था, लेकिन मैंने इसे बदलने का फ़ैसला लिया
क्योंकि पीला दूर से दिखने वाला और ध्यान खींचने वाला रंग है।
लेकिन लाल भी वैसा ही है।
क्या सब लोग ध्यान दे सकते हैं, प्लीज़?
मिलो एडी से, हमारी क्लास का नया पालतू जानवर।
-क्लास का पालतू जानवर? -क्लास का पालतू जानवर?
तुम सब लोग दो हफ़्तों के लिए एडी की ज़िम्मेदारी लोगे।
इसका मतलब है इसे खाना देना, इसका पिंजरा साफ़ रखना
और इसके ऊपर बहुत ध्यान देना।
ठीक है? तो सबसे पहले कौन इस छोटे जीव की देखभाल करना चाहता है?
मैं।
ठीक है, मारिया।
मैं जानता हूँ एडी को तुम्हारा उत्साह पसंद आएगा।
आख़िरकार मेरे पास ऐसा पालतू जानवर होगा जिससे मेरे डैड की एलर्जी बढ़ेगी नहीं।
यह बढ़िया है ना?
हाँ, ज़रूर।
मारिया सबसे पहले उसका ख़्याल रख रही है,
लेकिन वह हर दो हफ़्तों में किसी नए बच्चे को दे दिया जाएगा।
एक छोटी छिपकली के लिए बहुत बदलाव लग रहा है।
-बिल्कुल। -मुझे पता नहीं।
-मुझे यह एक मज़ेदार सीखने वाला अनुभव लग रहा है। -एडी के लिए नहीं।
मैं एक "ग्रैंड बडी" के मुक़ाबले एक छिपकली ज़्यादा चाहूँगा।
वाक़ई? मुझे लगा तुम और ज़्यादा उत्साहित होगे।
रिटायरमेंट समुदाय में जाने के बारे में?
मुझे ग्रैंड बडी प्रोग्राम बहुत पसंद था।
साथ ही, तुम उन लोगों से बहुत कुछ सीख सकते हो जो दस राष्ट्रपति देख चुके हैं।
और शफ़लबोर्ड को वह इज़्ज़त नहीं मिलती जो उसे मिलनी चाहिए।
मैं स्नोबॉल के साथ घर पर रहना ज़्यादा पसंद करूँगा।
वह पहले से ही अपना नाम पहचानता है। शाबाश।
वैसे, दो अच्छी ख़बरें हैं।
डॉ. ऐबी ने कहा स्नोबॉल के परीक्षण नतीजे आ गए और वह बिल्कुल स्वस्थ है।
साथ ही, वह दो परिवारों को जानती हैं जो एक छोटे कुत्ते को गोद लेना चाहते हैं।
फिर से मेरी शर्ट?
कुत्तों का बिस्तर ठीक वहीं है, स्नोबॉल।
उसे ज़रूर तुम्हारी गंध पसंद होगी।
जिसका मतलब वह तुम्हें पसंद करता है।
मुझे वह पता नहीं था। यह बढ़िया है।
तुम भी मुझे पसंद हो, स्नोबॉल।
पाइनग्रोव रिटायरमेंट होम
यह जानकर अच्छा लगा कि तुम्हारी उम्र के बच्चे अब भी ग्रैंड बडी प्रोग्राम में
शामिल होने में दिलचस्पी रखते हैं।
-ख़ैर, मैंने चुना नहीं था। मैं… -यह हमारे निवासियों के लिए बहुत अच्छा है।
स्टेला, क्या आप आज बाहर गई हैं?
क्या फ़ायदा है?
मैं बाहर को अंदर ला रही हूँ और मुझे अपनी कुर्सी छोड़ने की भी ज़रूरत नहीं है।
मैं जानता हूँ आपने अभी क्या किया, जेरी।
मुझे पता नहीं तुम क्या बात कर रहे हो, लॉयड।
चलो।
वोट विरोध - भविष्य महिलाओं का है
पशु अधिकार संस्था
हैलो, रोज़।
अपने ग्रैंड बडी से मिलिए, चार्ल्स पीटरसन।
ख़ैर, मैं तुम दोनों को बात करने देता हूँ।
याद दिला दूँ, आपको साढ़े चार बजे फिज़िकल थेरेपी में जाना है।
एक मिनट रुको। तुम जानते हो मैं माउंट वाशिंगटन पर चढ़ाई कर चुकी हूँ।
तुम जानते हो मुझे फिज़िकल थेरेपी की ज़रूरत नहीं है।
-मैं उतनी ही तंदरुस्त हूँ… -जितनी होनी चाहिए।
-अह-हँ। -शुक्रिया।
-लेकिन वह फिर भी आपके लिए अच्छा है। -हाँ।
हैलो। मैं चार्ल्स हूँ।
बादलों में सिर दुनिया की सबसे कठिन चढ़ाइयाँ
तो आप टहलना चाहती हैं?
नहीं।
ठीक है, क्या हम कोई बोर्ड गेम खेल सकते हैं?
मन नहीं है।
क्या ऐसा कुछ है जो आप करना चाहती हैं?
देखो, चार्ली…
मैंने इस बडी प्रोग्राम के लिए अपना नाम नहीं दिया था। मैं अपनी पूरी ज़िंदगी आत्मनिर्भर रही हूँ।
कोई बात नहीं। मैंने भी इसके लिए अपना नाम नहीं दिया था।
मुझे स्कूल के लिए करना पड़ा।
ख़ैर, कभी दूसरों को तुम्हें यह मत बताने दो कि तुम्हें क्या करना चाहिए।
मैं तीसरी क्लास में हूँ।
समझ गई।
ख़ैर, मुझे यहाँ एक घंटा बिताना है। तो मैं बस कुछ पढ़ वगैरह लूँगा।
फिर मैं घर जाकर अपने नए फॉस्टर पपी के साथ खेल सकता हूँ।
एक पपी फॉस्टर कर रहे हो।
ख़ैर, वह एक अच्छा काम है।
हाँ। मुझे और मेरी बहन को बहुत पसंद है।
इस बारे में तुम्हारा क्या ख़्याल है?
एक बार मैंने ख़ुद को तीन दिन तक एक 400 साल पुराने बलूत के पेड़ से बाँधा था
ताकि उसे काट ना दिया जाए।
युवती ने 400 साल पुराने प्रिय बलूत के पेड़ को बचाया
-कितनी कमाल की बात है। -मुझे भी यही लगा था।
ठीक है, स्नोबॉल। तैयार? जाओ जाकर रस्सी लाओ।
मैं समझ गई। तुम्हें अपने खिलौने चुनना पसंद है।
हैलो। तो, तुम्हारी ग्रैंड बडी कैसी थीं?
वह ठीक हैं। अगली बार मैं ज़रूर कुछ कॉमिक साथ ले जाऊँगा।
क्या पहले परिवार को स्नोबॉल पसंद आया?
ख़ैर, उन्हें पहले पसंद आया था, लेकिन इसे वे कुछ ख़ास पसंद नहीं आए।
ख़ासतौर से जब उन्होंने इसे उठाने की कोशिश की।
ठीक है, स्नोबॉल, यह तुम्हारा दूसरा मौका है।
अच्छा बर्ताव दिखाने का समय है।
अरे, स्नोबॉल, रुको।
ठीक है। चलो, स्नोबॉल। तुम खेलना चाहते हो? खेलना चाहते हो?
इसे घुलने-मिलने में थोड़ा समय लगता है।
कोई बात नहीं। हमें कोई जल्दी नहीं है।
यह थक गया है।
तुम यहाँ आओ।
मुझे नहीं लगता यह अभी उठाए जाना चाहता है।
कोई बात नहीं।
हम बस तुम्हें सहलाएँगे, स्नोबॉल। क्या वह ठीक रहेगा?
उसे वह भी नहीं चाहिए।
क्लास का पालतू जानवर क्यों नहीं होना चाहिए
-अरे, मारिया, मुझे ख़ुशी है तुमने फ़ोन किया। -लिज़ी, यह देखो।
मैं एडी के लिए एक गर्म पत्थर, छुपने के लिए एक खोखला तना,
और खाने के लिए तमाम पौधे-पत्तियाँ लाई हूँ।
हाँ। उसके बारे में।
मैं कुछ रिसर्च कर रही थी, और मैं साफ़ बात करूँगी।
मुझे नहीं लगता क्लास का पालतू जानवर प्रोग्राम एक अच्छा विचार है।
वाक़ई? मेरे ख़्याल से यह एक बढ़िया प्रोग्राम है।
ख़ैर, अगर तुम एडी या किसी जानवर की भलाई के बारे में सोचो,
तो यह अच्छा प्रोग्राम नहीं है।
मैं एडी की भलाई ही सोच रही हूँ और मैं उसकी बहुत अच्छी देखभाल कर रही हूँ।
मैं वह नहीं कह रही हूँ।
फिर तुम क्या कह रही हो?
एडी को स्थाई देखभाल मिलनी चाहिए, हर दो हफ़्तों में किसी और को नहीं दिया जाना चाहिए।
मैं कल मिस्टर ग्रिफ़िन से क्लास के पालतू जानवर वाले प्रोग्राम को ख़त्म करने के लिए कहूँगी।
मुझे यक़ीन नहीं हो रहा तुम मुझसे बात करने से पहले मिस्टर ग्रिफ़िन के पास जा रही हो।
हम अभी यही कर रहे हैं।
नहीं, हम बात नहीं कर रहे हैं। तुम बस मुझे अपना फ़ैसला सुना रही हो।
जैसा कि तुमने डिबेट वाली टीशर्टों के साथ किया था।
तुम अब भी टीशर्ट को लेकर नाराज़ हो?
नहीं। मैं तुमसे नाराज़ हूँ क्योंकि हम सबसे अच्छी दोस्त हैं,
लेकिन तुम्हें मेरी राय की कोई परवाह ही नहीं है।
यह सच नहीं है, मारिया।
मैं बस वह करने की कोशिश कर रही हूँ जो एडी के लिए सही है।
और मैं नहीं कर रही हूँ?
मुझे इसे खाना देना है।
बाहर चलने के लिए तैयार हो?
अगर चलना ही है।
अपनी ग्रैंड बडी को देखने के लिए इतने उत्साहित हो?
वह बस कुर्सी में बैठी किताब पढ़ती रहती हैं। लेकिन वह ठीक है।
ठीक है?
मतलब, कोई बड़ी बात नहीं है। वह वैसे भी मुझे वहाँ नहीं चाहती हैं।
चार्ल्स, अगर वह नहीं चाहतीं कि तुम वापस आओ,
मुझे यक़ीन है हमें पता चल गया होता।
मुझे पता नहीं। हमारे बीच कोई समानताएँ नहीं हैं।
सबके बीच कोई ना कोई समानता होती है,
चाहे तुम्हारी उम्र कितनी ही कम या ज़्यादा हो, तुम कैसे दिखते हो या तुम कहाँ से आए हो।
कभी-कभी उसे ढूँढने में थोड़ा समय लगता है।
मैं तुम्हें जानता हूँ, चार्ल्स।
अगर तुम वह संबंध ढूँढना चाहते हो, तो तुम कर लोगे।
लेकिन अगर नहीं चाहते हो, तो कोई बात नहीं।
तुमसे कार में मिलता हूँ।
हैलो, रोज़।
चार्ली।
बढ़िया। तुम लंच लेकर आए हो।
क़बाब के अलावा कुछ भी चलेगा।
यहाँ एक दिन छोड़कर किसी ना किसी तरीके के क़बाब मिलते हैं।
यह लंच नहीं है। यह स्नोबॉल है।
यह वह फॉस्टर कुत्ता है जिससे मैं आपको मिलावाना चाहता था।
चार्ल्स, मैं दूसरे मेहमान को स्वीकार नहीं करूँगी।
मतलब, मैं तुम्हें भी मुश्किल से स्वीकार कर रही हूँ।
ख़ैर, मुझे लगा शायद आप इससे मिलना चाहें।
मुझे माफ़ करना।
मुझे कुत्ते पसंद नहीं हैं।
चिंता मत कीजिए। मतलब, आपको पता भी नहीं चलेगा यह यहाँ है।
देखा? वह अपनी ही धुन में रहता है।
दिख रहा है।
दरअसल यह हमें एक पार्क में मिला था।
उसने झाड़ियों में अपना ख़ुद का घर वगैरह बना लिया था।
तुम्हें लगता है वह क़ाबिले तारीफ़ है?
मैंने देनाली, अलास्का में 13 महीने ठंड से जमते हुए बिताए थे,
उनके भूमि अधिकारों की रक्षा के लिए ऐथाबास्कन क़बीले के साथ प्रदर्शन करते हुए।
गज़ब।
"गज़ब" सही है। और तुम्हें पता है क्या?
उस क़बीले ने शुक्रिया अदा करने के लिए मुझे यह दिया।
तुम्हें क्या लगता है?
बढ़िया है ना? उसे ध्यान से संभालना, हँ?
यह वह बॉल जेरी के वॉकर से लाया है।
स्नोबॉल, नहीं।
नहीं, नहीं, कोई दिक़्क़त नहीं है।
उसके पास पूरी दराज़ भरी है।
ओह, गज़ब।
मैं बहुत समय से इतना नहीं हँसी हूँ।
वैसे, यह किस तरह का कुत्ता है?
यह स्कॉटलैंड से एक वेस्ट हाइलैंड सफ़ेद टेरियर है।
वाक़ई हो?
ख़ैर, कैसा रहेगा तुम वह बॉल ज़रा और पास ले आओ
ताकि मैं वापस तुम्हारे लिए फेंक सकूँ?
ख़ैर, यह ज़िद्दी है, है ना?
बिल्कुल है।
मुझे किसी की याद दिलाता है।
किसकी?
तुम ब्रेक के लिए तैयार हो, बेटा?
काफ़ी देर से अपने होमवर्क पर काम कर रही हो।
मैं ठीक हूँ।
और यह होमवर्क नहीं है। यह एक पक्ष-विपक्ष सूची है।
-किसके "पक्ष" और "विपक्ष" की सूची बना रहे हैं? -क्लास के पालतू जानवरों की।
मैं पूरी कोशिश कर रही हूँ कि न्यायसंगत रहूँ,
लेकिन मेरे दिमाग़ में पक्ष के लिए कुछ भी नहीं आ रहा है,
सिवाय इसके कि मैं अब भी अपनी सबसे अच्छी दोस्त से बात कर रही होती।
पता है, अगर तुम मारिया की राय सुनो,
तो मुझे कोई हैरानी नहीं होगी अगर तुम्हें कुछ और भी मिल जाए।
लेकिन वह ग़लत है।
मैं यह नहीं कह रही कि तुम्हें उससे सहमत होना पड़ेगा, लेकिन सुनने में कोई बुराई नहीं है।
मॉम, आपने इसे धो क्यों दिया? यह स्नोबॉल की मनपसंद है। याद है?
तुम्हें बताते हुए अफ़सोस हो रहा है, लेकिन मेरे ख़्याल से स्नोबॉल ऊब चुका है।
चलो, स्नोबॉल।
अरे, तुम वापस आ गए।
तुम जानते हो तुम्हें यहाँ बस हफ़्ते में दो बार आना है।
ख़ैर, मैं यह लौटाना चाहता था। स्नोबॉल ने इसे ले लिया था।
मैं सोच रही थी यह कहाँ चला गया।
और हम जबसे यहाँ से गए हैं वह तबसे इसके साथ सो रहा है।
वाक़ई?
हाँ। इसका मतलब वह आपको पसंद करता है।
बहुत ज़्यादा।
ख़ैर, मैं तुम्हें यह देना चाहती, बच्चे, लेकिन…
नहीं, यह आपको रखना चाहिए। और आपको स्नोबॉल को भी रखना चाहिए।
मैं? कुत्ता गोद लूँ?
नहीं, नहीं, नहीं, नहीं। मैं नहीं कर सकती।
हाँ, आप कर सकती हैं।
मैं स्नोबॉल से ज़्यादा शांत पपी से कभी नहीं मिला हूँ।
आपको शायद ही कुछ करना पड़े।
यह बहुत आत्मनिर्भर है। यह बिल्कुल आपके जैसा है।
ख़ैर, चार्ली, मैं…
और मैं जानता हूँ आप इसे पसंद करती हैं, चाहे आप इंकार कर दें।
ज़ाहिर है मैं इसे पसंद करती हूँ।
मैं इसे बहुत पसंद करती हूँ।
तो आप इसे गोद क्यों नहीं ले लेतीं?
यहाँ कुत्ते रखने की अनुमति नहीं है।
क्या तुमने वाक़ई क्लास के पालतू जानवर के लिए पक्ष और विपक्ष सूची बनाई है?
बिल्कुल बनाई है। और तुमने भी बनाई है।
ज़ाहिर है।
ठीक है, वाद-विवादियों। चलो शुरू करते हैं।
हमारी दो सह-कप्तान, लिज़ी और मारिया शुरुआत करेंगी।
क्या तुमने कोई विषय चुना है?
क्लास…
पालतू जानवर?
मतलब, तकीनकी रूप से, हमारा "पालतू जानवर नहीं" जैसा कोई नियम नहीं है।
-रुको… मेरा पेन कहाँ चला गया? -तो, रोज़ स्नोबॉल को गोद ले सकती हैं।
-मुझे नहीं लगता यह अच्छा विचार है। -लेकिन आपने अभी कहा…
मैं जानता हूँ। लेकिन…
मुझे चिंता है कि रोज़ में अकेले कुत्ता संभालने लायक़ ताक़त नहीं है।
हाँ, लेकिन स्नोबॉल ख़ुद अपना ख़्याल रखता है।
और इसीलिए वह उनके लिए एकदम सटीक है। आपको पता भी नहीं चलेगा वह यहाँ है।
चार्ल्स, मैं सराहना करता हूँ कि तुम रोज़ के बारे में सोच रहे हो।
शुक्रिया।
और यक़ीन मानो, हमारे निवासियों की भलाई मेरी भी सबसे बड़ी प्राथमिकता है।
लेकिन मेरे स्टाफ़ के पास वैसे भी बहुत काम है
और मुझे डर है कि एक कुत्ते का मतलब होगा हमारे लिए चिंता का एक और विषय।
हमारा पहला विषय है क्लास के पालतू जानवर।
लिज़ी और मारिया ने बहस करना चुना है।
मारिया पक्ष में है, लिज़ी विपक्ष में है।
-शुभकामनाएँ। -उसकी ज़रूरत नहीं है।
पक्ष शुरू करेगा। मारिया?
शुक्रिया, मिसेज़ डन।
डिबेट क्लब के सह-सदस्यों,
क्लास का पालतू जानवर किसी भी क्लास के लिए बेहतरीन इज़ाफ़ा होता है,
जिससे स्टूडेंट और टीचर, दोनों को फ़ायदा होता है।
-क्य… -पालतू जानवर का क्या, मारिया?
उसे कैसे फ़ायदा होता है?
इसका जवाब? कोई फ़ायदा नहीं होता है।
लिज़ी, तुम जानती हो तुम्हें जवाब देने के लिए इंतज़ार करना होगा।
हाँ, आप सही हैं। मैं जानती हूँ।
यह जानती है, लेकिन इसे परवाह नहीं है।
इसने हमेशा की तरह पहले ही अपनी राय बना ली है।
हमेशा की तरह, मारिया? वाक़ई?
-बिल्कुल। -ठीक है।
मुझे नहीं पता यहाँ क्या हो रहा है, लेकिन अगर तुम जारी रखना चाहती हो,
तुम्हें एक दूसरे की बात सुननी होगी और एक-दूसरे से इज़्ज़त से पेश आना होगा।
तुम सह-कप्तान हो। नेता।
क्या उसके जैसे बर्ताव कर सकती हो?
पता है, हम दोनों सबसे अच्छी दोस्त भी हैं। कम से कम मुझे उम्मीद है कि हम अब भी हैं।
मारिया, क्या तुम जारी रखना चाहती हो?
जैसा कि मैं कह रही थी, क्लास के पालतू जानवर से टीचरों को एक औज़ार मिलता है
बच्चों को ज़िम्मेदारी और सहानुभूति सिखाने का।
छोटे जानवरों की देखभाल करने से बच्चे बिल्लियों और कुत्तों जैसे
बड़े जानवरों की देखभाल करने के लिए तैयार हो सकते हैं।
साथ ही, जिन बच्चों को घर पर पालतू जानवर रखने की इजाज़त नहीं है,
उन्हें ऐसा अनुभव मिलता है जो सामान्य रूप से उन्हें नहीं मिल सकता।
जहाँ कुछ बच्चे दूसरों के मुक़ाबले अपने क्लास के पालतू जानवर की बेहतर देखभाल कर सकते हैं,
वे सभी दया का अमूल्य पाठ सीखेंगे।
हालांकि इरादा नेक है, क्लास का पालतू जानवर प्रोग्राम उस जानवर के लिए उलझन भरा होता है।
सभी प्रकार के जानवरों को विश्वास की भावना लाने में समय लगता है
और वे ऐसा नहीं कर सकते अगर उन्हें घर-घर भेजा जा रहा हो।
लेकिन मारिया ने कुछ बहुत अच्छे तर्क दिए हैं, जिनके बारे में मैंने सोचा भी नहीं था।
किसी दूसरे जीवित प्राणी की देखभाल करना सबसे महत्वपूर्ण काम है जो हम कर सकते हैं।
उनके लिए…
और हमारे लिए।
लेकिन तब नहीं जब उस प्राणी को चोट पहुँचने का जोखिम हो।
माफ़ करना, क्या तुम दोनों ने दल बदल लिया है?
नहीं, दरअसल, मेरे ख़्याल से हम एक ही तरफ़ हैं।
ख़ैर, अब मैं दुविधा में पड़ गया हूँ।
क्लास के पालतू जानवर प्रोग्राम में बहुत अच्छाई है,
लेकिन एक जानवर की भलाई पहले आती है।
मिस्टर ग्रिफ़िन, कैसा रहेगा अगर हम क्लास के पालतू जानवर की जगह…
क्लास के पौधे को दे दें?
इन्हें भी देखभाल की ज़रूरत होती है और यह भी ज़िम्मेदारी सिखाएगा।
और घर-घर जाने से एक पौधे को कोई दिक़्क़त भी नहीं होगी।
मुझे यह आईडिया वाक़ई अच्छा लगा।
यह लो। बस कृपया इसकी मुझसे बेहतर देखभाल करना।
चिंता मत कीजिए। इसका अच्छा ख़्याल रखा जाएगा।
-अब, हम एडी का क्या करेंगे? -मेरे ख़्याल उसे मारिया को ही रखना चाहिए।
मुझे बहुत अच्छा लगेगा, और मेरे डैड को भी।
वह और एडी बहुत अच्छे दोस्त बन गए हैं।
बढ़िया है।
शुक्रिया।
और इसके बाद, जब भी हम किसी बात पर असहमत होंगे,
चाहे हम ख़ुद को कितना ही सही क्यों ना समझें…
हम हमेशा एक-दूसरे की बात सुनेंगे।
उस बात पर, यह शर्टें वाक़ई लाल में बेहतर लग रही हैं।
वाक़ई?
मुझे पता नहीं। मुझे यह पीला पसंद आने लगा है।
चार्ल्स, क्या तुमने देखा है…
किसी को भी?
मेरे पीछे आइए।
यह सब क्या है?
यह सबूत है कि स्नोबॉल को यहीं होना चाहिए।
अरे, लॉयड। क्या इस पूरे समय यहाँ एक कुत्ता था?
अगर मुझे पता होता, तो मैं बहुत पहले बाहर आ जाती।
इसे एक राज़ रखने के लिए तुम्हें शर्म आनी चाहिए, लॉयड।
अरे, लॉयड। क्या मैं तुम्हारी कोई मदद कर सकता हूँ?
मतलब, कुछ भी?
नहीं, जेरी, मैं ठीक हूँ। लेकिन पूछने के लिए शुक्रिया।
जब भी ज़रूरत हो, मेरे दोस्त।
और वैसे, वैसे…
तुमने यह गिरा दिया था।
पता है, मेरे ख़्याल से स्नोबॉल इस समुदाय के लिए बेहतरीन इज़ाफ़ा होगा।
मैं समझ गया, जेरी।
तो, आपको क्या लगता है?
स्नोबॉल के यहाँ होने से सब लोग कहीं ज़्यादा ख़ुश हैं।
अरे, लॉयड।
क्यों ना तुम यहाँ आकर स्नोबॉल के लिए गेंद फेंको?
मैं करती, लेकिन मैं अपनी फिज़िकल थेरेपी कर रही हूँ,
जो कि तुम जानते हो, मुझे बहुत पसंद है।
तो?
अभी करता हूँ, रोज़।
बढ़िया, मुझे ख़ुशी है। इसे छोटे से बच्चे को देखो।
-तुम्हें यक़ीन है? -हाँ।
हाँ, मुझे नहीं लगता युलेसीस एस. पौधा ज़िंदा बचेगा।
उस रवैये के साथ तो बिल्कुल नहीं बचेगा।
मैंने इतने सारे पपीज़ का ख़्याल रखा है। तो इसका ख़्याल रख पाना चाहिए।
शायद इसे थोड़ी धूप की ज़रूरत है।
-मैं इसे बाहर ले जाता हूँ। -शुक्रिया, चार्ल्स।
हैलो, चार्ली। मैं ख़ुद अंदर आ गई।
मैं देख सकता हूँ।
यह मेरी ग्रैंड बडी हैं, रोज़।
-हैलो। -हैलो।
स्नोबॉल की नई मालकिन।
ख़ैर, मालकिन से ज़्यादा दोस्त हूँ।
अरे, देखो तुम्हें।
हम बस इसे आपके पास लाने की तैयारी ही कर रहे थे।
ख़ैर, पता है, लॉयड ने सलाह दी कि मैं यहाँ चलकर आऊँ
क्योंकि वह अच्छा व्यायाम होगा।
और मैंने उससे बहस नहीं की।
हम पहले ही उसे बहुत सताते हैं।
ठीक है, स्नोबॉल। चलने के लिए तैयार?
स्नोबॉल की तरफ़ से यह एक "हाँ" है।
और इसीलिए मुझे इससे प्यार है।
अरे, रोज़, मैं जानता हूँ ग्रैंड बडी प्रोग्राम ख़त्म हो गया है,
लेकिन क्या मैं आकर आपसे और स्नोबॉल से मिल सकता हूँ?
जान, बिल्कुल।
-बस, अगर तुम लंच लेकर आओ… -क़बाब नहीं। समझ गया।
सही कहा।
ठीक है, स्नोबॉल। मैं तुम्हें पकड़ने आ रही हूँ।
एलेन माइल्स की स्कॉलैस्टिक पुस्तक श्रृंखला पपी प्लेस पर आधारित
उप-शीर्षक अनुवादक: मीनू